Inter la 13-a kaj 17-a de julio 1977 okazis la konferenco, kie ĉeestis 58 gekolegoj el sep landoj – Bulgario, Ĉeĥoslovakio, Germana Demokratia Respubliko, Hungario, Pollando, Rumanio, Usono.

Pasintaj IMES-oj

3-a Internacia Medicinista Esperanto-Skajpkunveno

Okazis la 9-an de julio 2016. Partoprenis medicinistoj el Kubo, Hungario, Usono kaj Germanio. Temoj estis mezuroj por preventi la dissigon de Zika-viruso en Ekvadoro, la praktikado kaj apliko de la Yumeiho-masaĝo, la avantaĝoj kaj malavantaĝoj de la sansistemoj en diversaj landoj kaj aliaj. La stato de la preparlaboroj por la venonta IMEK estis mallonge prezentita. Ĉiuj partoprenantoj ĝuis la etoson de la kunveno.

2-a Internacia Medicinista Esperanto-Skajpkunveno

Ĝi sukcese okazis la 30-an de januaro 2016, je UTC 1500. Denove partoprenis naŭ medicinistoj, ĉi-foje el Ĉilio, Germanio, Hungario, Meksiko, Kolombio, Kubo, Svislando kaj Usono. Ĉefa temo estis la epidemia disvastiĝo de la Zika-viruso en Ameriko. Estis prezentitaj aktualaj raportoj de la amerikaj gekolegoj pri tiu temo. Demandoj pri faka terminologio estis pridiskutitaj.

1-a Internacia Medicinista Esperanto-Skajpkunveno

La 24-an de oktobro 2015, je UTC 1400 ĝi okazis laŭ ideo kaj estrata de Roberto Cutiño, familia kuracisto el Kubo, kaj Denice Maldonado, fakulino pri rekapabligo el Meksiko. Entute naŭ gekolegoj partoprenis la konferencon, unu el Usono, unu el Kubo, du el Kolombio, kvar el Meksiko kaj unu el Germanio. Estis prezentitaj mallongaj raportoj ekz. pri la signifo de la „internacia tago de psika sano“, kiu laŭ iniciato de la MOS estas la 10-a de oktobro, la medicina prizorgo de rifuĝintoj en Munkeno (Germanio), kaj la agado de la Universala Medicina Esperanto-Asocio (UMEA).

Reen al la hejmpaĝo